  Анжелика Тихонова корреспондент Ижкарын удмурт нылкышноослы «Чеберай» марафон улсын Cheberai журнал лэсьтӥзы. Со сярысь ивортодэтъя «Удмуртия» агентстволэн корреспондентэзлы «Чеберай» ӵектослэн кивалтӥсез Ксения Широбокова вераз. Нырысь ик та журнал тунсыко луоз удмурт нылкышноослы, егит нылашъёслы, будӥсь нылъёслы. Но озьы ик тунсыко луоз воргоронъёслы но, малы ке шуоно отын реклама но вань, интерьер сярысь но гожъямын, озьы ик вань пӧртэм мастер-классъёс, кудъёсыз воргоронъёслы но тунсыко луозы Ксения Широбокова, «Чеберай» ӵектослэн кивалтӥсезЖурнал пӧртэм рубрикаослы люкемын. Котькудаз «Чеберай-2020» вожвылъяськонлэн полуфиналаз потэм нылкышноосын дасям мастер-классъёс пырозы. Ваньзэсты ми журналэ пыртыны ӧм быгатэ, ми быръён лэсьтӥмы, тужгес ӟечлыко материалъёсты журналэ поттӥмы Ксения Широбокова, «Чеберай» ӵектослэн кивалтӥсезОзьы ик журнал бамъёсысь дизайнеръёсын, удмурт шӧмо интерьер кылдытонэн, «Чеберай» марафон улсын ортчем туспуктон ӵектосъёсын, вожвылъяськонлэн вакчияк историеныз тодматскыны луоз. CHEBERAI журналлэн кӧня ке бамъёсыз 3 фото Журнал чилясь кагаз вылын 120 бамен потоз, удмурто-ӟучо луоз.  Ми 50 бам каром шуыса чаклам вал, но мастер-классъёс туж жаль потӥзы, соин ик тросгес йылтӥмы, но тиражез ичигес луоз ини Ксения Широбокова, «Чеберай» ӵектослэн кивалтӥсезКсения Широбоковалэн кылъёсызъя, ватсаса коньдон висъяны быгатӥзы ке, тиражез 300 пала луоз. Сое «Чеберай» вожвылъяськонлэн финалаз потэм нылкышноослы сётозы, озьы ик ёросъёсысь но Ижкарысь бибилиотекаосы келялозы Нырысь-валысь чакламъя, марафон улсын журналлэн одӥг номерез гинэ потоз. Но, кызьы пусйиз ӵектосэн кивалтӥсь, азьланяз, коньдон луиз ке, журналэз кыӵе ке редакциен огкыл шедьтыса яке коммерци улсын поттыны быгатозы. Пусъём, журналэз кылдытон бордын «Чеберай» ӵектослэн быдэс командаез ужаз. Озьы ик бордазы Калык киужъёсъя элькун юртысь чеберлыко киужъя ёзэтысь ӧнерчиосты Лилия Леонтьеваез но Елена Байковаез, озьы ик дизайнерез ӧтчазы. 6-тӥ шуркынмонэ Ксения Широбокова эскерыны шуыса поттэм журналэн «Удмурт Кенеш» огазеяськонлэсь тӧрозэ, Кун Кенешысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэсь тӧрозэ Татьяна Ишматоваез тодматӥз. Татьяна Витальевналы туж кельшиз: малпанэз но, ваньмыз но. Со журналэз туж сак учкиз, сыӵе детальёслы, кытын мае ке тупатъяны, воштыны кулэ на, саклык висъяз. Соин ик тазэ арнязэ ми журнал бордын пичияк ужалом на, нош сояз арняе тиражез поттом ини Ксения Широбокова, «Чеберай» ӵектослэн кивалтӥсез   Ксения Широбокова пусйиз, журнал малпамзылэсь трослы золгес, устогес пӧрмиз шуыса. Тазьы учконо ке, ми 100 процентсэ малпанмес быдэстӥмы! 100 процентсэ гинэ ӧм, 200 процентсэ, малы ке шуоно ми сомында материал дасям. Озьы ик ми валаськом, ми ӧнерлыко муртъёс ӧвӧл шуыса, журналэз асьме адӟеммыя лэсьтӥмы, соин ик сое малпаса ке на, эшшо 50 процент ватсаны луоз. Мон шуысал, туж усто ваньмыз пӧрмиз, малпаммылэсь но зол ваньмыз луиз. Соин ик мон туж шумпотӥсько ми сое лэсьтӥм, тыршим, быгатӥм шуыса Ксения Широбокова, «Чеберай» ӵектослэн кивалтӥсезCheberai журналэн тодматыны «Чеберай-2020» вожвылъяськонлэн финалэзлы, кудзэ туэ 4-тӥ толсуре ортчытыны чакламын, матын малпало. Тодэ вайытом, «Чеберай-2020» вожвылъяськонлэн финалаз 20 нылкышноос потӥзы. Озьы ик, ӵектос улсын пичи нылъёслы «Чеберинка-2020» вожвылъяськон ортчытӥзы. Солы йылпумъянъёс озьы ик ар пумын лэсьтозы. Тегъёс: Ижкар Удмуртия йӧскалыклулчеберет удмуртъёс Чеберай 100ар  